וסלי מת'יוז

וסלי מת'יוז הבן (באנגלית: .Wesley Matthews Jr; נולד ב-14 באוקטובר 1986) הוא כדורסלן אמריקאי, המשחק בעמדות הקלע והסמול פורוורד באטלנטה הוקס.

ראשית חייו וקריירת מכללות
מת'יוז נולד בסן אנטוניו שבטקסס, לזוג הורים ספורטאים - אימו, פאם מור, הייתה כדורסלנית ואצנית מקצועית, ואביו, וס מת'יוז, הוא שחקן עבר ב-NBA שזכה בשתי אליפויות NBA כשחקן לוס אנג'לס לייקרס (1987 ו-1988).

לאחר שזכה בתואר 'שחקן התיכונים המצטיין של ויסקונסין' לשנת 2005, בחר מת'יוז להמשיך את לימודיו באוניברסיטת מרקט, למרות הלחץ שהופעל עליו ללמוד באוניברסיטת ויסקונסין–מדיסון, כפי שעשה אביו. מת'יוז היווה חלק מ'שלושת האמיגוס' ('Three Amigos') בהרכב הפותח של הקבוצה, ביחד עם שני גארדים נוספים - דומיניק ג'יימס וג'רל מקניל. 'שלושת האמיגוס' הגיעו לאוניברסיטת מרקט באותה שנה והרכיבו את הקו האחורי של הקבוצה במשך ארבע עונות רצופות, עד סיום לימודיהם בשנת 2009. הסטטיסטיקה של מת'יוז הלכה והשתפרה במהלך שנותיו במכללה, כשבעונתו האחרונה הוא רשם  של 18.3 נקודות, 5.7 ריבאונדים ו-2.5 אסיסטים למשחק.

קריירה ב-NBA
יוטה ג'אז
מת'יוז העמיד עצמו לבחירה בדראפט ה-NBA 2009, אך לא נבחר על ידי אף קבוצה. לאחר שהרשים בליגת הקיץ במדי יוטה ג'אז וסקרמנטו קינגס, הוא חתם על חוזה לעונה אחת ביוטה. מת'יוז הציג יכולת טובה בעונתו הראשונה ב-NBA, ובמהלך העונה הוא אף קודם לחמישייה הפותחת של הקבוצה בעקבות טרייד ששלח את רוני ברואר לממפיס גריזליס.

פורטלנד טרייל בלייזרס
ב-21 ביולי 2010 חתם מת'יוז על חוזה בפורטלנד טרייל בלייזרס לחמש עונות עבור 34 מיליון דולר. במהלך עונתו הראשונה בפורטלנד, השתלט מת'יוז על עמדת הקלע הפותח של הקבוצה בעקבות פציעות של כוכב הקבוצה ברנדון רוי. ב-7 בינואר 2011 קלע מת'יוז שיא קריירה של 36 נקודות במשחקם של הטרייל בלייזרס נגד מינסוטה טימברוולבס. מת'יוז לא החמיץ אף משחק ליגה עד ה-10 בדצמבר 2012, בעונתו הרביעית ב-NBA, אז נקטע רצף של 250 משחקים רצופים עקב פציעה בירך. בזכות חוסנו הפיזי ונכונותו לשחק למרות פציעות, דבק במת'יוז הכינוי 'איש הברזל' ('Iron Man'). ב-17 בינואר 2015 מת'יוז הפך לקלע השלשות המוביל בתולדות פורטלנד טרייל בלייזרס, כששבר את שיאו של טרי פורטר עם 773 קליעות לשלוש במדי הקבוצה. לקראת סוף עונת , ב-5 במרץ 2015, קרע מת'יוז את גיד האכילס ברגלו השמאלית והוא נאלץ להחמיץ את המשך העונה.

דאלאס מאבריקס
ביולי 2015 עזב מת'יוז את פורטלנד וחתם על חוזה לארבע עונות בדאלאס מאבריקס. בדאלאס שיחק מת'יוז במשך שלוש וחצי עונות, כאשר בעונתו הראשונה העפילה הקבוצה לפלייאוף, אך הודחה בסיבוב הראשון.

ניו יורק ניקס
באמצע עונת  הועבר מת'יוז בטרייד יחד עם דניס סמית', דיאנדרה ג'ורדן ושתי בחירות דראפט בסיבוב הראשון לניו יורק ניקס, תמורת קריסטפס פורזינגיס, קורטני לי, טריי ברק וטים הארדוויי. לאחר שני משחקים בלבד עם הניקס שוחרר מת'יוז מהקבוצה.

אינדיאנה פייסרס
ב-10 בפברואר 2019 חתם על חוזה באינדיאנה פייסרס עד סיום העונה.

מילווקי באקס
ב-12 ביולי 2019 חתם על חוזה לעונה אחת במילווקי באקס.

לוס אנג'לס לייקרס
לקראת עונת  חתם על חוזה בלוס אנג'לס לייקרס, אלופת העונה הקודמת.

חזרה למילווקי
ב-3 בדצמבר 2021 חזר למת'יוז למילווקי באקס.

סטטיסטיקות הקריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   יוטה  82  48  24.7  0.483  0.382  0.829  2.3  1.5  0.8  0.2  9.4   פורטלנד  82  69  33.6  0.449  0.407  0.844  3.1  2.0  1.2  0.1  15.9   פורטלנד  66  53  33.8  0.412  0.383  0.860  3.4  1.7  1.5  0.2  13.7   פורטלנד  69  69  34.8  0.436  0.398  0.797  2.8  2.5  1.3  0.3  14.8   פורטלנד  82  82  33.9  0.441  0.393  0.837  3.5  2.4  0.9  0.2  16.4   פורטלנד  60  60  33.7  0.448  0.389  0.752  3.7  2.3  1.3  0.2  15.9   דאלאס  78  78  33.9  0.388  0.360  0.863  3.1  1.9  1.0  0.2  12.5   דאלאס  73  73  34.2  0.393  0.363  0.816  3.5  2.9  1.1  0.2  13.5   דאלאס  63  62  33.8  0.406  0.381  0.822  3.1  2.7  1.2  0.3  12.7   דאלאס  44  44  29.8  0.414  0.380  0.791  2.3  2.3  0.8  0.3  13.1   ניו יורק  2  1  27.0  0.211  0.200  0.800  1.5  2.5  0.5  0.5  7.0   אינדיאנה  23  23  31.5  0.386  0.369  0.854  2.8  2.4  0.9  0.2  10.9   מילווקי  67  67  24.4  0.396  0.364  0.765  2.5  1.4  0.6  0.1  7.4   לייקרס  58  10  19.5  0.353  0.335  0.854  1.6  0.9  0.7  0.3  4.8   מילווקי  49  14  20.4  0.395  0.338  0.786  1.9  0.7  0.5  0.2  5.1   מילווקי  52  0  15.8  0.363  0.315  0.857  2.2  0.7  0.4  0.3  3.4 קריירה   950  753  29.6  0.420  0.376  0.824  2.8  1.9  1.0  0.2  11.7

בפלייאוף ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   יוטה  10  10  37.1  0.386  0.357  0.813  4.4  1.7  1.8  0.5  13.2   פורטלנד  6  6  33.7  0.474  0.381  0.842  1.2  1.0  0.7  0.2  13.0   פורטלנד  11  11  38.7  0.412  0.324  0.813  3.9  1.3  1.3  0.5  14.5   דאלאס  5  5  34.6  0.333  0.286  0.789  3.6  1.2  1.2  0.0  13.0   אינדיאנה  4  4  29.8  0.300  0.333  1.000  2.5  2.0  0.8  0.3  7.0   מילווקי  10  10  24.6  0.421  0.395  0.700  1.8  0.9  0.9  0.4  7.2   לייקרס  6  1  18.3  0.303  0.280  1.000  1.7  0.3  0.3  0.0  5.5   מילווקי  12  12  28.8  0.391  0.400  0.667  3.1  1.2  0.8  0.3  6.2   מילווקי  2  0  20.5  0.444  0.571  0.000  1.5  0.5  1.0  0.5  6.0 קריירה   66  59  30.8  0.391  0.352  0.808  2.9  1.2  1.0  0.3  9.9

קישורים חיצוניים

הערות שוליים

קטגוריה:אמריקאים ילידי טקסס
קטגוריה:כדורסלני אוניברסיטת מרקט
קטגוריה:כדורסלני יוטה ג'אז
קטגוריה:כדורסלני פורטלנד טרייל בלייזרס
קטגוריה:כדורסלני דאלאס מאבריקס
קטגוריה:כדורסלני ניו יורק ניקס
קטגוריה:כדורסלני אינדיאנה פייסרס
קטגוריה:כדורסלני מילווקי באקס
קטגוריה:כדורסלני לוס אנג'לס לייקרס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:שחקני NBA שלא נבחרו בדראפט
קטגוריה:טקסס: כדורסלנים
קטגוריה:אמריקאים שנולדו ב-1986